Resep: Boerewors-sosatiesFoto: Japtrap-braai Suid-Afrika se gunsteling-wors maak uitmuntende sosaties – en dis ‘n welkome variasie op die manier wat ons boerewors gewoonlik berei. Gasbraai Ketelbraai direk Vuur van hout of houtskool Lewer 12 750 g boerewors van die beste gehalte 12 houtsosatiestokkies, in water geweek vir 30 minute 1 groot rooi-ui, in wiggies gesny 12 kersietamaties 1 rooi, groen of geel soetrissie, ontpit en in groterige stukke gesny olyfolie sout en varsgemaalde swartpeper Metode: 1. Gebruik ‘n skerp mes en sny die boerewors in stukke van 3 – 4 cm lank. Sit ‘n uiwiggie, ‘n stuk boerewors, tamatie, nog ‘n stuk boerewors en ‘n stuk soetrissie op elke sosatiestokkie. 2. Plaas in ‘n bakpan en smeer olyfollie oor die sosaties. Geur deeglik met sout en peper net voordat jy dit op die rooster sit. 3. Braai vir 7 – 10 minute aan ‘n kant. Resep oorspronklik gepubliseer in Hilary Biller se Japtrap Braai Uitgewer: Struik Prys: R160-00* * Prys onderhewig aan verandering